สั่งสัญญาประกันภัย หยุดรับลูกค้าปั๊มเบี้ย
คปภ.ลงดาบอีก สั่งสัญญาประกันภัยหยุดปั๊มเบี้ย เงินกองทุนไม่ครบ&nbsp;
4 ก.ย. 2558

คปภ.ลงดาบอีก สั่งสัญญาประกันภัยหยุดปั๊มเบี้ย เงินกองทุนไม่ครบ  
แหล่งข่าวจากสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า เมื่อวันที่ 1 ก.ย.ที่ผ่านมา คปภ.มีคำสั่งให้บริษัท สัญญาประกันภัย หยุดขยายธุรกิจและไม่สามารถรับประกันภัยลูกค้ารายใหม่ได้ จนกว่าจะแก้ไขปัญหาให้มีเงินกองทุนครบถ้วนตามที่กฎหมายกำหนด คือต้องมีเงินกองทุนไม่ต่ำกว่า 30 ล้านบาท และมีอัตราส่วนความเพียงพอเงินกองทุน 100% แต่ข้อมูลล่าสุด เมื่อวันที่ 30 มิ.ย.ที่ผ่านมา บริษัทมีทรัพย์สินมากกว่าหนี้สินเพียง 7.38 ล้านบาท และมีอัตราส่วนเงินกองทุน 22.92% ถือว่าไม่ครบถ้วนตามที่กฎหมายกำหนด
นายอำนาจ วงศ์พินิจวโรดมผู้ช่วยเลขาธิการสายพัฒนาและวิเคราะห์ระบบการตรวจสอบ คปภ. กล่าวว่า การห้ามบริษัท สัญญาประกันภัย ขยายธุรกิจ และไม่ได้ประกาศเปิดเผย เพราะมีปัญหาเงินกองทุนต่ำกว่าเกณฑ์เท่านั้น เข้าข่ายความผิดมาตรา 27/5 จึงให้บริษัทแก้ไขขนาดของความรุนแรงของปัญหา จึงต่างจากบริษัท กมลประกันภัย ที่ถูก คปภ.เข้าควบคุมการดำเนินงาน